Document ID: 22009A0731(01)

Reference:
EUR-Lex - 22009A0731(01) - ET
Tähtis õiguslik teade
|
22009A0731(01)
Euroopa Ühenduse ja Šveitsi Konföderatsiooni vaheline leping, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid
Euroopa Liidu Teataja L 199 , 31/07/2009 Lk 0024 - 0042
Euroopa Ühenduse ja Šveitsi Konföderatsiooni vahelineleping,mis käsitleb kaubaveoga seotud kontrolli ja formaalsuste lihtsustamist ning tolli turvameetmeidEUROOPA ÜHENDUSühelt poolt jaŠVEITSI KONFÖDERATSIOONteiselt poolt,edaspidi vastavalt "ühendus" ja "Šveits" ning ühiselt "lepinguosalised",VÕTTES ARVESSE Euroopa Majandusühenduse ja Šveitsi Konföderatsiooni vahel 21. novembril 1990. aastal sõlmitud lepingut kaubaveoga seotud kontrolli ja formaalsuste lihtsustamise kohta, edaspidi "1990. aasta leping",VAJADUSE TÕTTU laiendada 1990. aasta lepingu reguleerimisala tolli turvameetmetele, lisades lepingusse vastavasisulise uue peatüki,ARVESTADES, et selguse ja õiguskindluse huvides inkorporeeritakse 1990. aasta lepingu sisu käesolevasse lepingusse, mis asendab 1990. aasta lepingu,VÕTTES ARVESSE 22. juulil 1972. aastal Euroopa Majandusühenduse ja Šveitsi Konföderatsiooni vahel sõlmitud vabakaubanduslepingut,VÕTTES ARVESSE Euroopa Vabakaubanduse Assotsiatsiooni (EFTA) riikide ja ühenduse liikmesriikide ministrite ning Euroopa Ühenduste Komisjoni poolt Luxembourgis 9. aprillil 1984. aastal vastu võetud ühisdeklaratsiooni ning EFTA riikide ja ühenduse liikmesriikide ministrite poolt Brüsselis 2. veebruaril 1988. aastal vastu võetud avaldust, mille eesmärk on luua neile riikidele kasu toov dünaamiline Euroopa majandusruum,ARVESTADES, et lepinguosalised on ratifitseerinud kaupade piirikontrolli tingimuste kooskõlastamise rahvusvahelise konventsiooni,VÕTTES ARVESSE vajadust säilitada ühenduse ja Šveitsi piiril toimuva kaubaveoga seotud kontrolli ja formaalsuste lihtsustamise praegust taset ning suurendada lepinguosaliste-vahelist kaubavoogude sujuvust,ARVESTADES, et selline lihtsustamine peaks toimuma järk-järgult,ARVESTADES, et veterinaar- ja fütosanitaarkontrolle reguleeritakse 21. juunil 1999. aastal Euroopa Ühenduse ja Šveitsi Konföderatsiooni vahel sõlmitud kokkuleppega põllumajandustoodetega kauplemise kohta,TUNNISTADES, et kontrolli ja formaalsuste teostamise tingimusi on nende otstarvet, nõuetekohast rakendamist ja tõhusust kahjustamata võimalik suures ulatuses ühtlustada,VÕTTES ARVESSE, et ühtegi käesoleva lepingu sätet ei või tõlgendada selliselt, et see vabastaks lepinguosalised nende muudest rahvusvahelistest lepingutest tulenevatest kohustustest,VÕTTES ARVESSE, et lepinguosalised kohustuvad tagama oma tolliterritooriumil samaväärse turvalisuse taseme ühenduses kehtivate õigusaktide kohaste meetmete abil,VÕTTES ARVESSE, et on soovitav, et Šveitsiga konsulteeritaks tolli turvameetmeid käsitlevate ühenduse eeskirjade edasirendamise üle, et ta osaleks nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artikliga 247a loodud tolliseadustiku komitee asjakohases töös ja et teda teavitataks kõnealuste eeskirjade rakendamisest,VÕTTES ARVESSE, et lepinguosalised on otsustanud suurendada kaubavahetuse turvalisust, kahjustamata nende territooriumidele sisenevate või sealt väljuvate kaupade kaubavoogude sujuvust,VÕTTES ARVESSE, et lepinguosaliste huvides peaksid kolmandatest riikidest saabuvate või sinna veetavate kaupade puhul kehtima samaväärsed tolli turvameetmed,VÕTTES ARVESSE, et kõnealused tolli turvameetmed hõlmavad enne kaupade importimist ja eksportimist esitatavaid turvalisusega seotud andmeid, turvariskide juhtimist ja sellega seotud tolli turvakontrolle ning vastastikku tunnustatud volitatud ettevõtja staatuse heakskiitmist seoses turvalisuse küsimustega,VÕTTES ARVESSE, et Šveitsi isikuandmete kaitse tase on piisav,VÕTTES ARVESSE, et tolli turvameetmete puhul on kasulik ette näha asjakohased tasakaalustavad meetmed, sealhulgas asjaomaste sätete kohaldamise peatamine juhul, kui tolli turvameetmete samaväärsus ei ole enam tagatud,ON OTSUSTANUD SÕLMIDA KÄESOLEVA LEPINGU:I PEATÜKKÜLDSÄTTEDArtikkel 1MõistedKäesolevas lepingus kasutatakse järgmisi mõisteid:a) "kontroll" – kõik tolli või muu kontrolliasutuse poolt transpordivahendi või kauba suhtes teostatavad füüsilised või visuaalsed kontrollid veendumaks, et nende laad, päritolu, seisukord, kogus ja väärtus vastavad esitatud dokumentides toodud andmetele;b) "formaalsused" – kõik ametiasutuse poolt ettevõtjale määratud formaalsused, mis hõlmavad dokumentide ja kaubaga kaasas olevate sertifikaatide või muude andmete esitamist või läbivaatamist, sõltumata nende esitusviisist või -vahendist, seoses kauba või transpordivahendiga;c) "risk" – konkreetse sündmuse ilmnemise tõenäosus ühe lepinguosalise tolliterritooriumi ja kolmandate riikide vahel liikuvate kaupade sisenemise, väljumise, transiidi, edasitoimetamise ja lõppkasutuse ning vabas ringluses mitteolevate kaupade ühe lepinguosalise territooriumil olemasolu suhtes, mis ohustab ühenduse, selle liikmesriikide või Šveitsi ohutust ja turvalisust, rahvatervist, keskkonda või tarbijaid;d) "riskijuhtimine" – korrapärane riski tuvastamine ja kõigi riskiga kokkupuute piiramiseks vajalike meetmete rakendamine. See sisaldab ühenduse, selle liikmesriikide või Šveitsi või rahvusvahelisel tasandil määratletud allikatel ja strateegiatel põhinevaid tegevusi, nagu andmete ja teabe kogumine, riskianalüüs ja riski hindamine, meetmete määramine ja võtmine ning protsessi ja selle tulemuste korrapärane jälgimine ja läbivaatamine.Artikkel 2REGULEERIMISALA1. Ilma et see piiraks ühenduse ja Šveitsi vahel sõlmitud lepingutest tulenevaid erisätteid, kohaldatakse käeolevat lepingut Šveitsi ja ühenduse piiril toimuva kaubaveoga seotud kontrolli ja formaaluste ning tolli turvameetmete suhtes, mida kohaldatakse kolmandatest riikidest saabuvate või sinna veetavate kaupade suhtes.2. Käesolevat lepingut ei kohaldata laeva- ja lennutranspordivahenditega seotud kontrollide ja formaaluste suhtes; siiski kohaldatakse seda kõnealustel transpordivahenditel veetavate sõidukite ja kaupade suhtes.Artikkel 3Reguleerimisalasse kuuluvad territooriumid1. Käesolevat lepingut kohaldatakse ühelt poolt ühenduse tolliterritooriumi ning teiselt poolt Šveitsi tolliterritooriumi ja tema tolliterritooriumi enklaavide suhtes.2. Käesolev leping kehtib Liechtensteini Vürstiriigis seni, kuni kõnealune vürstiriik on tolliliidulepingu kaudu Šveitsiga seotud.II PEATÜKKMENETLUSEDArtikkel 4Pisteline kontroll ja formaalsused, välja arvatud III peatükis osutatud tolli turvameetmed1. Kui käesolevas lepingus ei ole sätestatud teisiti, võtavad lepingupooled vajalikud meetmed, tagamaks et:- artikli 2 lõikes 1 ette nähtud erinevad kontrollid ja formaalsused toimuksid võimalikult kiiresti ning võimaluse korral samas kohas;- kontrolli teostataks pisteliselt, välja arvatud nõuetekohaselt põhjendatud asjaoludel.2. Lõike 1 teise taande kohaldamisel koosneb pistelise kontrolli valimialus mitte kogu igat saadetist moodustavast kaubast, vaid kogu lähetatud kaubast, mis läbib teatava aja jooksul piiripunkti ja esitatakse tollipunktile või muule kontrolliasutusele.3. Lepinguosalised hõlbustavad kaupade sisse- ja väljaveol ning transiidil kaupade väljumis- ja sihtkohas lihtsustatud menetlust ning andmetöötlus- ja edastamisviise.4. Lepinguosalised teevad jõupingutusi, et tolliasutused, sealhulgas nende territooriumi sisesed tolliasutused paikneksid selliselt, et parimal viisil arvesse võtta ettevõtjate vajadusi.Artikkel 5Volituste delegeerimineLepinguosalised tagavad, et pädevate asutuste erivolituse kaudu ja nende nimel võib mõni muu esindatud teenistustest, eelistatavalt toll, teostada kontrolli, mille eest kõnealused asutused vastutavad niivõrd, kuivõrd sellised kontrollid hõlmavad vajalike dokumentide esitamise nõuete, nende dokumentide kehtivuse ja autentsuse ning sellistes dokumentides deklareeritud kaupade samasuse kontrollimist. Sel juhul hoolitsevad asjaomased asutused selle eest, et kõnealuste kontrollide teostamiseks oleksid olemas vajalikud vahendid.Artikkel 6Kontrollide ja dokumentide tunnustamineKäesoleva lepingu kohaldamisel ja ilma et see piiraks pistelise kontrolli teostamise võimalikkust, tunnustavad lepinguosalised kaupade importimisel ja transiidiks sisenemisel teise lepinguosalise pädevate asutuste teostatud kontrolle ja koostatud dokumente, mis tõendavad, et kaubad vastavad importiva riigi õigusaktide nõuetele või eksportiva riigi samaväärsetele nõuetele.Artikkel 7Piiripunktide lahtiolekuaeg1. Kui liiklustihedus seda nõuab, tagavad lepinguosalised, et:a) välja arvatud juhul, kui liiklus on keelatud, on piiripunktid avatud nii, et:- tollitransiidi protseduurile suunatud kaupade või nende transpordivahendite ning tühjade kaubaveokite puhul oleks piiriületamine koos asjaomase kontrolli ja asjaomaste formaalsustega võimalik 24 tundi ööpäevas, välja arvatud juhul, kui piirikontroll on vajalik ennetamaks haiguste levikut või loomade kaitseks;- transpordivahendite ja tollitransiidi protseduurile mittesuunatud kaupade liikumisega seotud kontrolli ja formaalsusi saab teostada esmaspäevast reedeni katkestamatult vähemalt kümme tundi ning laupäeval katkestamatult vähemalt kuus tundi, välja arvatud juhul, kui kõnealused päevad on riigipühad;b) lennutranspordiga veetud sõidukite ja kaupade puhul kohandatakse punkti a teises taandes osutatud ajalist kestust selliselt, et võtta arvesse tegelikke vajadusi, ning seetõttu võimaluse korral see jagatakse osadeks või seda pikendatakse.2. Kui mitmed piiripunktid asuvad sama piiriala vahetus läheduses, võivad lepinguosalised ühisel kokkuleppel sätestada mõnede selliste piiripunktide jaoks erandid lõikest 1, tingimusel et muud kõnealusel alal asuvad piiripunktid on võimelised vastavalt kõnealusele lõikele kaupu ja sõidukeid tõhusalt käitlema.3. Pädevad asutused võimaldavad lõikes 1 osutatud piiripunktidele ning tolliasutustele ja -teenistustele lepinguosaliste kindlaksmääratud tingimustel erandjuhtudel ette teostada kontrolli ja formaalsusi tööajal esitatud põhjendatud eritaotluse alusel väljaspool lahtiolekuaega, tingimusel et vajaduse korral tasutakse sel viisil osutatud teenuste eest.Artikkel 8Kiired läbipääsurajadLepinguosalised tagavad, et kõigis piiripunktides, kus see on tehniliselt võimalik, ja kui liiklustihedus seda nõuab, on kiired läbipääsurajad reserveeritud tollitransiidi protseduurile suunatud kaupadele, nende transpordivahenditele, tühjadele kaubaveokitele ning kaupadele, mille puhul teostatavad kontrollid ja formaalsused ei ületa transiidiprotseduurile suunatud kaupadele ette nähtud nõudeid.III PEATÜKKTOLLI TURVAMEETMEDArtikkel 9Turvalisuse üldsätted1. Lepinguosalised kohustuvad võtma kasutusele ja kohaldama kolmandatest riikidest saabuvate või sinna veetavate kaupade suhtes käesolevas peatükis sätestatud tolli turvameetmeid ning tagama oma välispiiril samaväärse turvalisuse taseme.2. Lepinguosalised ei kohalda käesolevas peatükis sätestatud tolli turvameetmeid nende kahe tolliterritooriumi vahel toimuva kaubaveo suhtes.3. Enne käesoleva peatükiga hõlmatud valdkonnas lepingu sõlmimist kolmanda riigiga kooskõlastavad lepinguosalised selle eelnevalt omavahel, et tagada selle vastavus käesolevale lepingule, eelkõige juhul, kui kavandatud lepingus on sätteid, millega tehakse erand käesolevas peatükis sätestatud tolli turvameetmetest.Artikkel 10Kaupade sisenemis- ja väljumiseelsed deklaratsioonid1. Lepinguosaliste tolliterritooriumile kolmandast riigist toodud kauba kohta, välja arvatud tolliterritooriumi territoriaalvesi või õhuruumi läbivate sellel territooriumil mittepeatuvate transpordivahenditega veetav kaup, esitatakse turvalisuse eesmärgil sisenemisdeklaratsioon (edaspidi "sisenemise ülddeklaratsioon").2. Lepinguosaliste tolliterritooriumile kolmandasse riiki veetava kauba kohta, välja arvatud tolliterritooriumi territoriaalvesi või õhuruumi läbivate sellel territooriumil mittepeatuvate transpordivahenditega veetav kaup, esitatakse turvalisuse eesmärgil väljumisdeklaratsioon (edaspidi "väljumise ülddeklaratsioon").3. Sisenemise või väljumise ülddeklaratsioon esitatakse enne kauba toomist lepingupoolte tolliterritooriumile või enne selle väljumist kõnealuselt territooriumilt.4. Lõigetes 1 ja 2 osutatud sisenemise ja väljumise ülddeklaratsiooni esitamine ei ole kohustuslik kuni 2010. aasta 31. detsembrini, kuni ühenduses kohaldatakse üleminekumeetmeid, millega tehakse erand kõnealuste deklaratsioonide esitamise nõudest.Kui sisenemise või väljumise ülddeklaratsiooni ei ole esimese lõigu kohaselt esitatud, viib toll läbi artiklis 12 osutatud turvalisuse riskianalüüsi hiljemalt kauba esitamisel selle saabumisel või väljumisel kõnealuseid kaupu hõlmavate tollideklaratsioonide või muu tema käsutuses oleva teabe põhjal.5. Kumbki lepinguosaline määrab isikud, kes peavad esitama sisenemise või väljumise ülddeklaratsiooni, ning pädevad asutused, kes võtavad kõnealuse deklaratsiooni vastu.6. I lisas sätestatakse:- sisenemise ja väljumise ülddeklaratsioonide vorm ja sisu;- erandid sisenemise ja väljumise ülddeklaratsioonide esitamise suhtes;- sisenemise ja väljumise ülddeklaratsioonide esitamise koht;- sisenemise ja väljumise ülddeklaratsioonide esitamise tähtaeg ja- muud käesoleva artikli kohaldamiseks vajalikud meetmed.7. Tollideklaratsiooni võib kasutada sisenemise ja väljumise ülddeklaratsioonina tingimusel, et see vastab kõnealusele ülddeklaratsioonile sätestatud tingimustele.Artikkel 11Volitatud ettevõtja1. Lepinguosaline annab turvalisuse eesmärgil vastavalt käesoleva lepingu II lisas sätestatud kriteeriumitele volitatud ettevõtja staatuse igale tema tolliterritooriumil asutatud ettevõtjale.Siiski võib teatavatel tingimustel ja teatavate volitatud ettevõtjate kategooriate puhul teha erandi kohustuse suhtes olla asutatud lepinguosalise tolliterritooriumil, kus seda staatust taotletakse, eelkõige seoses kolmandate riikidega sõlmitud lepingutega. Lisaks otsustab kumbki lepinguosaline, kas ja mis tingimustel võib lennundus- ja laevandusettevõtjatele, kes ei ole asutatud tema tolliterritooriumil, ent omavad seal piirkondlikku kontorit, anda nimetatud staatuse.Volitatud ettevõtja jaoks on tolli turvakontroll hõlbustatud.Kui lõikes 2 sätestatud eeskirjadest ja tingimustest ei tulene teisiti, tunnustab lepinguosaline teise lepinguosalise antud volitatud ettevõtja staatust, ilma et see takistaks tollikontrolli, eelkõige pidades silmas kolmandate riikidega sõlmitud volitatud ettevõtjate vastastikuse tunnustamise korda sätestavate lepingute rakendamist.2. II lisas sätestatakse:- volitatud ettevõtja staatuse andmise eeskirjad, eelkõige nimetatud staatuse andmise kriteeriumid ja nende rakendamise tingimused;- võimalike hõlbustuste tüüp;- volitatud ettevõtja staatuse peatamist ja tühistamist reguleerivad eeskirjad;- volitatud ettevõtjaid käsitleva lepinguosaliste-vahelise teabevahetuse viis;- muud käesoleva artikli kohaldamiseks vajalikud meetmed.Artikkel 12Tolli turvakontroll ja turvariskide juhtimine1. Tolli turvakontroll, välja arvatud pisteline kontroll, põhineb infotehnoloogia abil tehtud riskianalüüsil.2. Sel eesmärgil määravad lepinguosalised kindlaks riskijuhtimisraamistiku, riskikriteeriumid ning tollis teostatava turvakontrolli esmatähtsad valdkonnad.3. Lepinguosalised tunnustavad nende turvariskide juhtimise samaväärsust.4. Lepinguosalised teevad koostööd, et:- vahetada teavet eesmärgiga parandada ja tugevdada riskianalüüsi ning tõhustada tolli turvakontrolli;- määrata asjakohase tähtaja jooksul kindlaks ühine riskijuhtimise raamistik, ühised riskikriteeriumid ja ühised esmatähtsad kontrollivaldkonnad ning luua ühise riskijuhtimise elektrooniline süsteem.5. Kõik muud käesoleva artikli kohaldamiseks vajalikud meetmed võtab ühiskomitee.Artikkel 13Järelevalve tolli turvameetmete rakendamise üle1. Ühiskomitee määrab kindlaks, mil viisil teostavad lepinguosalised järelevalvet käesoleva peatüki rakendamise üle ning kontrollivad selle ja käesoleva lepingu lisade sätete järgimist.2. Lõikes 1 osutatud järelevalve võib seisneda:- käesoleva peatüki rakendamise korrapärases hindamises, eelkõige tolli turvameetmete taseme samaväärsuse seisukohast;- teksti läbivaatamises selle kohaldamise parandamiseks ja sätete muutmiseks eesmärkidele vastavamaks;- lepinguosaliste ekspertide vahel asjakohaste kohtumiste korraldamises ja haldusmenetluste auditeerimises, sealhulgas kohapealse kontrolli abil.3. Ühiskomitee jälgib, et käesoleva artikli alusel võetavate meetmete puhul järgitakse ettevõtjate õigusi.Artikkel 14Ametisaladuse ja isikuandmete kaitseTeabe suhtes, mida lepinguosalised vahetavad käesolevas peatükis kehtestatud meetmete raames, kehtib ametisaladuse ja isikuandmete kaitse kohustus sellisel kujul, nagu see on kehtestatud teavet vastu võtva lepinguosalise territooriumil kehtivate õigusnormidega.Eelkõige ei tohi teavet edastada kellelegi teisele kui asjaomase lepinguosalise pädevatele asutustele ning need ei tohi seda kasutada muul viisil kui käesolevas lepingus ette nähtud eesmärkidel.IV PEATÜKKKOOSTÖÖArtikkel 15Asutustevaheline koostöö1. Piiriületuse lihtsustamiseks võtavad lepinguosalised vajalikke meetmeid, et arendada nii riiklikul kui ka piirkondlikul ja kohalikul tasandil koostööd kummalgi pool piiri kontrolli korraldavate asutuste ning kontrolli ja formaalsusi teostavate teenistuste vahel.2. Lepinguosalised tagavad, et käesolevas lepingus osutatud kaubavahetuses osalevatel isikutel on võimalik piiriületusel ette tulevatest probleemidest viivitamata teavitada vastava lepinguosalise pädevaid asutusi.3. Lõikes 1 osutatud koostöö hõlmab eelkõige järgmist:a) piiripunktide korraldamine vastavalt piiriliiklusnõuetele;b) piiripunktide muutmine ühispiiripunktideks, kui see on võimalik;c) kummalgi pool piiri asuvate piiripunktide vastutusalade ühtlustamine;d) ettetulevatele probleemidele asjakohaste lahenduste otsimine.4. Lepinguosalised teevad koostööd kummalgi pool piiri asuvate kontrolli ja formaalsusi teostavate teenistuste lahtiolekuaegade ühtlustamiseks.Artikkel 16Teatamine muudest uutest kontrollimeetmest ja formaalsustest kui III peatükis osutatud tolli turvameetmedKui lepinguosaline soovib kehtestada uue kontrollimeetme või formaalsused valdkonnas, mida ei reguleerita III peatükiga, teavitab ta sellest teist lepinguosalist.Asjaomane lepinguosaline jälgib, et uue kontrollimeetme ega formaalsuste kohaldamine ei takistaks piiriületuse hõlbustamiseks võetud meetmete rakendamist.Artikkel 17Piiriliikluse sujuvus1. Lepinguosalised võtavad asjakohased meetmed tagamaks, et kontrollist ja formaalsustest tulenev ooteaeg ei ületaks kontrolli ja formaalsuste nõuetekohaseks teostamiseks vajalikku aega. Selleks määravad nad kontrolli ja formaalsusi teostavate teenistuste lahtiolekuaja, töötajate kohalolu põhimõtted ning kontrolli ja formaalsuste teostamisega seotud kaupade ja dokumentide käitlemise praktilise korra viisil, mis vähendab piiriületuse ooteaega nii palju kui võimalik.2. Selle riigi pädevad asutused, kelle territooriumil leiab aset kaubatranspordiga seotud olulisi häireid, mis võivad takistada hõlpsat ja kiiret piiriületust, teavitavad sellest viivitamata teiste asjassepuutuvate riikide pädevaid asutusi.3. Kõigi asjassepuutuvate riikide pädevad asutused võtavad viivitamata asjakohaseid meetmeid piiriliikluse võimalikult suure sujuvuse tagamiseks. Võetud meetmetest teavitatakse ühiskomiteed, kes koguneb vajaduse korral ühe lepinguosalise taotlusel erakorralisele kohtumisele ning arutab neid meetmeid.Artikkel 18Haldusabi1. Lepinguosaliste-vahelise kaubavahetuse sujuvaks toimimiseks ning eeskirjade eiramise ja rikkumise avastamise hõlbustamiseks edastavad asjassepuutuvate riikide tolliasutused üksteisele ühe lepinguosalise taotlusel või omal algatusel, kui nende meelest on see teise lepinguosalise huvides, igasuguse nende käsutuses oleva teabe (sealhulgas haldusjäreldused ja -aruanded), mis on vajalik käesoleva lepingu nõuetekohaseks täitmiseks.2. Haldusabi andmise võib osaliselt või täielikult peatada või sellest osaliselt või täielikult keelduda, kui riik, kelle poole haldusabi saamiseks pöörduti, leiab, et selle andmine kahjustaks tema julgeolekut, avalikku korda või muid esmatähtsaid huve või kujutaks endast tööstus-, kaubandus- või ametialase saladuse rikkumist.3. Otsus haldusabi andmine peatada või selle andmisest keelduda tuleb koos põhjendustega edastada viivitamata haldusabi saamist taotlenud riigile.4. Kui mõne riigi toll taotleb haldusabi, mida riik ise taotluse korral ei suudaks anda, juhitakse taotluses kõnealusele asjaolule tähelepanu. Sellise taotluse täitmine jääb taotluse saanud tolli otsustada.5. Lõike 1 kohaselt saadud teavet kasutatakse üksnes käesoleva lepingu kohaldamiseks ja teabe saanud riik tagab sellele samasuguse kaitse, mis on ette nähtud kõnealuse riigi siseriiklike õigusaktidega sama laadi teabele. Sellist teavet võib kasutada muudel eesmärkidel ainult selle edastanud tolli kirjalikul nõusolekul ning vastavalt kõnealuse asutuse sätestatud piirangutele.V PEATÜKKHALDUSORGANIDArtikkel 19Ühiskomitee1. Luuakse ühiskomitee, milles on esindatud lepinguosalised.2. Ühiskomitee teeb otsuseid ühisel kokkuleppel.3. Ühiskomitee tuleb kokku vastavalt vajadusele, ent mitte vähem kui üks kord aastas. Kumbki lepinguosaline võib nõuda koosoleku kokkukutsumist.4. Ühiskomitee võtab vastu oma töökorra, mis muu hulgas sisaldab sätteid koosoleku kokkukutsumise, eesistuja nimetamise ja tema volituste kohta.5. Ühiskomitee võib teha otsuse luua allkomitee või töörühm, kes abistaks teda tema ülesannete täitmisel.Artikkel 20Kooskõlastusrühm1. Asjaomaste riikide pädevad asutused võivad luua kooskõlastusrühma, kelle ülesandeks on praktiliste, tehniliste ja korralduslike küsimuste käsitlemine piirkondlikul ja kohalikul tasandil.2. Lõikes 1 osutatud kooskõlastusrühm tuleb kokku vajaduse korral ühe riigi pädeva asutuse taotlusel. Ühiskomiteed teavitatakse korrapäraselt kooskõlastusrühma aruteludest asjassepuutuvate lepinguosaliste poolt.Artikkel 21Ühiskomitee pädevus1. Ühiskomitee vastutab käesoleva lepingu täitmise ja selle nõuetekohase rakendamise eest. Selleks annab ta soovitusi ja teeb otsuseid.2. Ühiskomitee otsusel võib muuta III peatükki ja lisasid.3. Lisaks käesolevas lepingus selgesõnaliselt ette nähtud küsimustele teeb ta otsuse ka tehniliste ja halduslike rakendusmeetmete vastuvõtmise kohta, et vähendada kontrolli ja formaalsusi.4. Lepinguosalised täidavad nimetatud otsuseid oma eeskirjade kohaselt.5. Lepingu nõuetekohase täitmise eesmärgil teavitavad lepinguosalised ühiskomiteed korrapäraselt käesoleva lepingu rakendamisel saadud kogemustest ning arutavad ühe lepinguosalise taotlusel neid ühiskomitees.Artikkel 22Õiguse areng1. Kui ühendus koostab uue õigusakti valdkonnas, mida reguleerib III peatükk, küsib ta Šveitsi ekspertide mitteametlikku arvamust, samamoodi nagu ta küsib liikmesriikide ekspertide arvamust.2. Kui Euroopa Komisjon esitab liikmesriikidele või Euroopa Liidu Nõukogule ettepaneku, saadab ta koopia ka Šveitsile.Ühe lepinguosalise taotlusel toimub ühiskomitees esialgne seisukohtade vahetus.3. Ka ühenduse õigusakti vastuvõtmisele eelneva perioodi jooksul konsulteerivad lepinguosalised teineteisega ühiskomitees pideva teabevahetuse ja konsulteerimise raames uuesti, kui üks neist seda soovib.4. III peatüki muudatuse kohta, mis tehakse selleks, et võtta arvesse ühenduse õiguse arengut selles peatükis käsitletavas valdkonnas, tehakse otsus võimalikult varajases etapis, et muudatusi oleks võimalik jõustada samal ajal kui muudetud ühenduse õigusnorme, kooskõlas lepinguosaliste sisemenetlustega.Kui otsust ei saa teha viisil, mis võimaldaks muudatuste samaaegset jõustamist, kohaldatakse lepinguosalistele heakskiidu saamiseks esitatud otsuse eelnõus sisalduvaid muudatusi ajutiselt, kui see on võimalik, kooskõlas lepinguosaliste sisemenetlustega.5. Lepinguosalised teevad teavitamis- ja konsulteerimisetapis koostööd, et aidata kaasa lõpliku otsuse tegemisele ühiskomitees.Artikkel 23Osalemine tolliseadustiku komiteesÜhendus võimaldab Šveitsi ekspertidel osaleda neid puudutavates küsimustes vaatlejana Euroopa Komisjoni tema pädevusse kuuluvates III peatüki küsimustes abistava tolliseadustiku komitee koosolekutel.Artikkel 24Vaidluste lahendamineIlma et see piiraks artikli 29 kohaldamist, lahendatakse kõik lepinguosaliste-vahelised käesoleva lepingu tõlgendamist ja kohaldamist puudutavad vaidlused ühiskomitees, kes püüab saavutada vastastikuse kokkuleppe.Artikkel 25Lepingud kolmandate riikidegaLepinguosalised lepivad kokku, et leping, mille üks neist sõlmib kolmanda riigiga III peatükis käsitletavas valdkonnas, ei tekita kohustusi teisele lepinguosalisele, välja arvatud ühiskomitee asjaomase otsuse korral.VI PEATÜKKÜLD- JA LÕPPSÄTTEDArtikkel 26Maksete hõlbustamineLepinguosalised tagavad, et kaubavahetusega seotud kontrolli ja formaalsuste teostamise käigus tasumisele kuuluvaid summasid on võimalik maksta ka rahvusvaheliste garanteeritud või tõendatud tšekkidega selle riigi valuutas, kus summad kuuluvad sissenõudmisele.Artikkel 27Lepingu rakendamineLepinguosalised võtavad asjakohased meetmed, et tagada käesoleva lepingu sätete tõhus ja ühtlustatud kohaldamine, võttes arvesse vajadust hõlbustada piiriülest kaubavedu ja saavutada mõlemat poolt rahuldav lahendus asjaomaste sätete kohaldamisel ette tulevatele raskustele.Artikkel 28LäbivaatamineKui üks lepinguosaline soovib käesoleva lepingu läbivaatamist, esitab ta teisele lepinguosalisele sellekohase ettepaneku. Läbivaatamise käigus tehtavad muudatused jõustuvad pärast lepinguosaliste vastavate sisemenetluste lõpuleviimist.Artikkel 29Tasakaalustavad meetmed1. Lepinguosaline võib pärast konsulteerimist ühiskomitees võtta asjakohased tasakaalustavad meetmed, sealhulgas peatada käesoleva lepingu III peatüki kohaldamise, kui ta leiab, et teine lepinguosaline ei järgi selles sätestatud tingimusi, või kui lepinguosaliste tolli turvameetmete samaväärsus pole enam tagatud.Ajutisi kaitsemeetmeid võib juhul, kui viivitus ohustaks tolli turvameetmete tõhusust, võtta eelnevate konsultatsioonideta, tingimusel et konsultatsioonid peetakse kohe pärast meetmete võtmist.2. Kui lepinguosaliste tolli turvameetmete samaväärsus pole enam tagatud, sest artikli 22 lõikes 4 ette nähtud muudatuste suhtes ei ole otsust tehtud, võib lepinguosaline alates asjaomase ühenduse õigusakti jõustumisest peatada III peatüki kohaldamise, välja arvatud juhul, kui ühiskomitee teeb selle kohaldamise jätkamise võimalusi kaalununa teistsuguse otsuse.3. Selliste meetmete ulatust ja kestust piiratakse nii palju, kui on vaja olukorra parandamiseks ning käesolevast lepingust tulenevate õiguste ja kohustuste õiglase tasakaalu tagamiseks. Lepinguosaline võib paluda ühiskomiteel pidada konsultatsioone selliste meetmete proportsionaalsuse suhtes ja esitada vajaduse korral kooskõlas III lisas ette nähtud menetlusega vahekohtule asjakohase vaide. Siiski ei või sel viisil lahendada vaidlusi, mis on seotud käesoleva lepingu sätete tõlgendamisega, kui need sätted kattuvad ühenduse õiguse asjakohaste sätetega.Artikkel 30Impordi-, ekspordi- ja transiidikeelud või -piirangudKäesoleva lepingu sätetega jäetakse lepinguosalistele ja ühenduse liikmesriikidele võimalus kehtestada impordi-, ekspordi- ja transiidikeelde või -piiranguid, mis on õigustatud kõlbluse, avaliku korra või julgeoleku seisukohast või tulenevad vajadusest kaitsta inimeste, loomade ja taimede elu ja tervist või keskkonda, kunstilise, ajaloolise ja arheoloogilise väärtusega rahvuslikku rikkust või tööstus- ja kaubandusomandit.Artikkel 31Lepingu denonsseerimineKumbki lepinguosaline võib käesoleva lepingu denonsseerida, teatades sellest teisele lepinguosalisele. Leping kaotab kehtivuse kaheteistkümne kuu möödumisel sellise teatamise kuupäevast.Artikkel 32LisadKäesoleva lepingu lisad moodustavad selle lahutamatu osa.Artikkel 33Ratifitseerimine1. Lepinguosalised kiidavad käesoleva lepingu heaks vastavalt oma menetlustele. Leping jõustub 1. juulil 2009, tingimusel et lepinguosalised on enne seda kuupäeva üksteisele teatanud, et lepingu jõustamiseks vajalikud menetlused on lõpule viidud.2. Kui käesolev leping ei jõustu 1. juulil 2009, jõustub see päeval, mis järgneb päevale, mil lepinguosalised on teatanud üksteisele lepingu jõustamiseks vajalike menetluste lõpuleviimisest.3. Kuni lõigetes 1 ja 2 osutatud menetluste lõpuleviimiseni kohaldavad lepinguosalised alates 1. juulist 2009 või lepinguosaliste vahel kokku lepitud hilisemast kuupäevast käesolevat lepingut ajutiselt.4. Jõustumisel asendab käesolev leping Euroopa Majandusühenduse ja Šveitsi vahel 21. novembril 1990. aastal sõlmitud kaubatranspordiga seotud kontrolli ja formaalsuste hõlbustamise lepingu.Artikkel 34KeeledKäesolev leping koostatakse kahes eksemplaris bulgaaria, eesti, hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveenia, soome, taani, tšehhi ja ungari keeles, kusjuures kõik nimetatud tekstid on võrdselt autentsed.Съставено в Брюксел на двадесет и пети юни две хиляди и девета година.Hecho en Bruselas, el veinticinco de junio de dos mil nueve.V Bruselu dne dvacátého pátého června dva tisíce devět.Udfærdiget i Bruxelles den femogtyvende juni to tusind og ni.Geschehen zu Brüssel am fünfundzwanzigsten Juni zweitausendneun.Kahe tuhande üheksanda aasta juunikuu kahekünne viiendal päeval Brüsselis.Έγινε στις Βρυξέλλες, στις είκοσι πέντε Ιουνίου δύο χιλιάδες εννιά.Done at Brussels on the twenty-fifth day of June in the year two thousand and nine.Fait à Bruxelles, le vingt-cinq juin deux mille neuf.Fatto a Bruxelles, addì venticinque giugnio duemilanove.Briselē, divtūkstoš devītā gada divdesmit piektajā junijāPriimta du tūkstančiai devintų metų birželio dvidešimt penktą dieną Briuselyje.Kelt Brüsszelben, a kétezer-kilencedik év június havának huszonötödik napján.Magħmul fi Brussell, fil- ħamsa u għoxrin jum ta’ Ġunju tas-sena elfejn u disgħa.Gedaan te Brussel, de vijfentwintigste juni tweeduizend negen.Sporządzono w Brukseli dnia dwudziestego piątego czerwca roku tysiące dziewiątego.Feito em Bruxelas, em vinte e cinco de Junho de dois mil e nove.Încheiat la Bruxelles, la douăzeci și cinci iunie două mii nouă.V Bruseli dňa dvadsiateho piateho júna dvetisícdeväť.V Bruslju, dne petindvajsetega junija leta dva tisoč devet.Tehty Brysselissä kahdentenakymmenentenäviidentenä päivänä kesäkuuta vuonna kaksituhattayhdeksän.Som skedde i Bryssel den tjugofemte juni tjugohundranio.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos Bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaPå Europeiska gemenskapens vägnar+++++ TIFF ++++++++++ TIFF +++++За Конфедерация ШвейцарияPor la Confederación SuizaZa Švýcarskou konfederacíFor Det Schweiziske ForbundFür die Schweizerische EidgenossenschaftŠveitsi Konföderatsiooni nimelΓια την Ελβετική ΣυνομοσπονδίαFor the Swiss ConfederationPour la Confédération SuissePer la Confederazione svizzeraŠveices Konfederācijas vārdāŠveicarijos Konfederacijos varduA Svájci Államszövetség részérőlGħall-Konfederazzjoni ŻvizzeraVoor de Zwitserse BondsstaatW imieniu Konfederacji SzwajcarskiejPela Confederação SuíçaPentru Confederația ElvețianăZa Švajčiarskou konfederáciuZa Švicarsko konfederacijoSveitsin valaliiton puolestaPå Schweiziska edsförbundets vägnar+++++ TIFF +++++--------------------------------------------------I LISASISENEMISE JA VÄLJUMISE ÜLDDEKLARATSIOONArtikkel 1Sisenemise ja väljumise ülddeklaratsiooni vorm ja sisu1. Sisenemise ja väljumise ülddeklaratsioon esitatakse elektrooniliselt. Kaubandus-, sadama- ja transpordidokumente võib kasutada tingimusel, et need sisaldavad vajalikke andmeid.2. Sisenemise ja väljumise ülddeklaratsioon sisaldavad komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) [1] (edaspidi "määrus (EMÜ) nr 2454/93") lisas 30a sellise deklaratsiooni jaoks ette nähtud teavet. Deklaratsioon täidetakse vastavalt lisas 30a esitatud selgitustele. Väljumise ja sisenemise ülddeklaratsiooni kinnitab selle koostanud isik.3. Toll võimaldab esitada sisenemise ja väljumise ülddeklaratsiooni paberkandjal või muul andmekandjal ainult järgmiste asjaolude korral:a) kui tolliasutuse arvutisüsteem ei tööta,b) kui sisenemise või väljumise ülddeklaratsiooni esitava isiku elektrooniline rakendus ei tööta,tingimusel, et sellisel viisil esitatud deklaratsioonide suhtes kohaldatakse riskijuhtimise sama taset kui andmetöötlusmeetodit kasutades esitatud sisenemise ja väljumise ülddeklaratsioonide suhtes.Paberkandjal esitatavale sisenemise või väljumise ülddeklaratsioonile kirjutab alla selle koostanud isik. Ülddeklaratsiooniga on vajaduse korral kaasas lastinimekiri või muu asjakohane nimekiri ning ta sisaldab lõikes 2 osutatud andmeid.4. Lepinguosaline määrab kindlaks, mis tingimustel on isikul, kes on volituste kohaselt esitanud sisenemise või väljumise ülddeklaratsiooni, võimalik selles esitatud andmeid hiljem muuta.Artikkel 2Sisenemise ja väljumise ülddeklaratsiooni esitamise erandid1. Sisenemise ja väljumise ülddeklaratsioon ei ole vajalik järgmiste kaupade puhul:a) elektrienergia;b) torujuhtme kaudu sisenev või väljuv kaup;c) kirjad, postkaardid ja trükised, sh elektroonilistel andmekandjatel;d) kaubad, mis liiguvad Ülemaailmse Postiliidu eeskirjade kohaselt;e) kaubad, mille puhul kooskõlas lepinguosaliste vahel kokku lepitud eeskirjadega on lubatud esitada suuline deklaratsioon või võimaldatakse piiriületust deklaratsiooni esitamata, välja arvatud kaubaalused, konteinerid ning veolepingu alusel toimuva maantee-, raudtee-, õhu-, mere- ja siseveetranspordi vahendid;f) kaubad, mis kuuluvad reisija isikliku pagasi hulka;g) ATA- ja CPD-märkmikega kaetud kaubad;h) kaubad, millele kehtib erand vastavalt 18. aprilli 1961. aasta diplomaatiliste suhete Viini konventsioonile, 24. aprilli 1963. aasta konsulaarsuhete Viini konventsioonile ja 16. detsembri 1969. aasta erimissioonide New Yorgi konventsioonile;i) relvad ja sõjavarustus, mille Euroopa Liidu liikmesriigi või Šveitsi sõjalise kaitse eest vastutav asutus on toonud lepinguosalise tolliterritooriumile või -territooriumilt sõjaväetranspordi või sõjaväevõimude käitatava transpordiga;j) järgmised lepinguosalise tolliterritooriumile või - territooriumilt toodavad kaubad, mis on ette nähtud otse puur- või tootmisplatvormide jaoks, mida käitab lepinguosalise tolliterritooriumil asutatud isik:- kaubad, mis on tarvilikud kõnealuste platvormide ehitamiseks, parandamiseks, hoolduseks või ümberehitamiseks;- kaubad, mida kasutatakse kõnealuste platvormide varustamiseks või seadmestamiseks; muud kõnealustel platvormidel kasutatavad või tarbitavad kaubad ja kõnealustelt platvormidelt pärinevad tavajäätmed;k) kaubad, mis sisalduvad saadetistes, mille tegelik väärtus ei ületa 22 eurot, tingimusel et toll nõustub tegema ettevõtja nõusolekul riskianalüüsi teabe põhjal, mis sisaldub ettevõtja kasutatavas süsteemis või saadakse sellest.2. Sisenemise ja väljumise ülddeklaratsiooni ei nõuta lepinguosalise ja kolmanda riigi vahel turvaküsimustes sõlmitavas rahvusvahelises lepingus ette nähtud juhtudel, tingimusel et järgitakse käesoleva lepingu artikli 9 lõikes 3 ette nähtud menetlust.3. Sisenemise ja väljumise ülddeklaratsiooni ei nõuta ühenduses kaupade puhul, millele on osutatud määruse (EMÜ) nr 2454/93 artikli 181c punktides i ja j, artikli 592a punktides i ja j ning artikli 842a lõike 2 punktis b.4. Väljumise ülddeklaratsiooni ei nõuta Šveitsis järgmiste kaupade puhul:- õhusõidukitesse remondiks paigaldatavad varuosad ja remonditarvikud,- õhusõidukite määrdeõli ja gaas ja- õhusõidukite pardal tarbitavad toiduained,mis paigaldatakse eelnevalt mõne Šveitsi lennujaama territooriumil asuvasse tollilattu ja viiakse sealt kooskõlas Šveitsis kehtestatud sätetega lennukisse, tingimusel et see ei mõjuta käesoleva lepinguga tagatud turvalisuse taset.Artikkel 3Sisenemise ja väljumise ülddeklaratsiooni esitamise koht1. Sisenemise ülddeklaratsioon esitatakse selle lepinguosalise pädevale asutusele, kelle tolliterritooriumile kolmandast riigist tulev kaup tuuakse. Nimetatud asutus teeb deklaratsioonis esitatud andmete põhjal riskianalüüsi ja teostab vajalikuks peetava turvakontrolli, sealhulgas juhul, kui kauba sihtkohaks on teine lepinguosaline.2. Väljumise ülddeklaratsioon esitatakse selle lepinguosalise pädevale asutusele, kelle tolliterritooriumil teostatakse kolmandasse riiki veetava kauba väljumisega seotud formaalsused. Siiski esitatakse väljumise ülddeklaratsioonina ekspordi tollideklaratsioon selle lepinguosalise pädevale asutusele, kelle tolliterritooriumil teostatakse kolmandasse riiki veetava kauba eksportimisega seotud formaalsused. Mõlemal juhul teeb pädev asutus deklaratsioonis esitatud andmete põhjal riskianalüüsi ja teostab vajalikuks peetava turvakontrolli.3. Kui kaup väljub lepinguosalise tolliterritooriumilt ja saadetakse kolmandasse riiki nii, et see läbib teise lepinguosalise tolliterritooriumi, edastab esimese lepinguosalise pädev asutus artikli 1 lõikes 2 osutatud andmed teise lepinguosalise pädevale asutusele.Siiski võib ühiskomitee määrata kindlaks, millistel juhtudel ei ole nimetatud andmete esitamine vajalik, kui see ei mõjuta käesoleva lepinguga tagatud turvalisuse taset.Lepinguosalised teevad jõupingutusi andmeedastussüsteemide ühendamiseks ja ühiseks kasutamiseks, tehes kättesaadavaks asjaomaste kaupade väljumise ülddeklaratsiooni jaoks vajaliku teabe.Juhul kui lepinguosalistel ei õnnestu tagada esimeses lõigus osutatud andmete edastamist käesoleva lepingu kohaldamise kuupäevaks, esitatakse kauba puhul, mis viiakse välja lepinguosalise tolliterritooriumilt ja saadetakse kolmandasse riiki nii, et see läbib teise lepinguosalise tolliterritooriumi, väljumise ülddeklaratsioon eranditult teise lepinguosalise pädevale asutusele, välja arvatud kauba vedamisel otselennuga.Artikkel 4Sisenemise ja väljumise ülddeklaratsiooni esitamise tähtaeg1. Sisenemise ja väljumise ülddeklaratsiooni esitamise tähtajad on sätestatud määruse (EMÜ) nr 2454/93 artiklites 184a ja 592b.2. Olenemata lõikest 1 võib kumbki lepinguosaline määrata muu tähtaja:- artikli 3 lõikes 3 osutatud kaubaveo puhul, et võimaldada usaldusväärse riskianalüüsi tegemist ja kaupade kinnipidamist asjaomase turvakontrolli tegemiseks tollis;- lepinguosalise ja kolmanda riigi vahelise rahvusvahelise lepingu puhul, tingimusel et järgitakse käesoleva lepingu artikli 9 lõikes 3 ette nähtud menetlust.[1] EÜT L 253, 11.10.1993, lk 1.--------------------------------------------------II LISAVolitatud ettevõtjaI JAOTISVOLITATUD ETTEVÕTJA STAATUSE ANDMINEArtikkel 1Üldsätted1. Volitatud ettevõtja staatuse andmise kriteeriumid sisaldavad:a) piisavaid andmeid tollieeskirjadele vastavuse kohta;b) tõhusat tolli turvakontrolli võimaldavat rahuldavat äri- ja vajaduse korral ka transpordiandmete haldamise süsteemi;c) tõestatud maksejõulisust;d) asjaomaseid julgeoleku- ja turvalisuse standardeid.2. Lepinguosaline määrab kindlaks volitatud ettevõtja staatuse taotlemise ja andmise menetluse ning selle staatuse õigusliku mõju.3. Lepinguosalised tagavad, et nende toll kontrollib iga ettevõtja puhul asjakohastele tingimustele ja kriteeriumitele vastavust ning kordab kontrolli eelkõige asjaomase valdkonna õigusnormide olulise muutmise korral või kui on andmeid, mis lubavad oletada, et volitatud ettevõtja ei vasta enam tema suhtes kohaldatavatele tingimustele.Artikkel 2Andmed tollieeskirjadele vastavuse kohta1. Senine tegevus loetakse tollieeskirjadele piisaval määral vastavaks, kui järgmised isikud ei ole taotluse esitamisele eelnenud viimase kolme aasta jooksul tollieeskirju olulisel määral ega korduvalt rikkunud:a) taotleja;b) isikud, kes juhivad taotluse esitanud ettevõtet või kontrollivad selle juhtimist;c) vajaduse korral taotleja seaduslik esindaja tolliküsimustes;d) taotluse esitanud ettevõttes tolliküsimuste eest vastutav isik.2. Senise tegevuse võib lugeda tollieeskirjadele piisaval määral vastavaks, kui pädev tolliasutus peab rikkumisi tolliga seotud toimingute arvu või mahu suhtes vähetähtsaks ja taotleja heausksuse suhtes kahtlusi mitteäratavaks.3. Kui taotluse esitanud ettevõtet juhtivad isikud on asutatud või elavad kolmandas riigis, hindab toll nende vastavust tollieeskirjadele talle kättesaadavate dokumentide ja andmete põhjal.4. Kui taotleja on asutatud vähem kui kolm aastat tagasi, hindab toll tema vastavust tollieeskirjadele talle kättesaadavate dokumentide ja andmete põhjal.Artikkel 3Tõhus äridokumentide ja transpordiandmete haldamise süsteemEt toll saaks tuvastada, kas taotlejal on nõuetekohane äridokumentide ja vajaduse korral ka transpordiandmete haldamise süsteem, peab taotleja täitma järgmisi nõudeid:a) kasutama raamatupidamissüsteemi, mis on vastavuses üldiselt tunnustatud raamatupidamispõhimõtetega kohas, kus raamatupidamist tehakse, ja mis lihtsustab auditipõhist tollikontrolli;b) võimaldama tollile füüsilise või elektroonilise ligipääsu oma tolli- ja vajaduse korral transpordiandmetele;c) kohaldama halduskorraldust, mis vastab ettevõtte tüübile ja suurusele ning mis on sobiv kaubavoogude haldamiseks, samuti peab ettevõttel olema sisekontroll, mille abil on võimalik tuvastada ebaseaduslikke või eeskirju eiravaid tehinguid;d) vajaduse korral kohaldama nõuetekohast korda impordi- ja ekspordilitsentside ja -lubade haldamiseks;e) kohaldama nõuetekohast korda ettevõtte dokumentide ja andmete arhiveerimiseks ning andmete kaotsimineku vältimiseks;f) tagama, et töötajad on teadlikud vajadusest teavitada tolli kohe, kui ilmnevad raskused seoses tollieeskirjade järgmisega, ja määrama kindlaks isikud, kes tolli sellistest juhtudest teavitavad;g) rakendama sobivaid andmeturbemeetmeid oma arvutisüsteemi kaitsmiseks ebaseaduslike sissetungide eest ja taotleja süsteemide turvalisuse tagamiseks.Artikkel 4Maksejõulisus1. Maksejõulisus käesoleva artikli mõistes tähendab head rahalist seisu, mis on piisav taotleja kohustuste täitmiseks, võttes nõuetekohaselt arvesse majandustegevuse iseärasusi.2. Taotleja maksejõulisust peetakse piisavaks, kui maksejõulisust on võimalik tõestada kolme viimase aasta suhtes.3. Kui taotleja on asutatud vähem kui kolm aastat tagasi, hinnatakse tema maksejõulisust olemasolevate dokumentide ja andmete põhjal.Artikkel 5Asjaomased julgeoleku- ja turvalisuse standardid1. Taotleja julgeoleku- ja turvalisuse standardeid peetakse nõuetekohaseks, kui on täidetud järgmised tingimused:a) sertifikaadiga hõlmatud toimingutega seoses kasutatavad hooned on ehitatud materjalist, mis takistavad ebaseaduslikku sisenemist ja kaitsevad ebaseadusliku sissetungi eest;b) kasutatakse sobivaid sissepääsukontrolli meetmeid, et hoida ära volitamata juurdepääs veoaladele, laadimiskaidele ja lastialadele;c) kaupade käitlemise meetmed hõlmavad kaitset materjali sisseviimise, vahetamise või kaotamise ning kaubasaadetiste omavolilise avamise eest;d) vajaduse korral on välja töötatud keeldude ja piirangutega seotud impordi- ja/või ekspordilitsentside käitlemise ja nende kaupade muudest kaupadest eristamise kord;e) taotleja on rakendanud meetmeid, mis võimaldavad tema äripartnereid selgesti tuvastada, et kindlustada rahvusvaheline tarneahel;f) taotleja teostab turvalisusega seotud ametikohtadel töötavate isikute suhtes seadusega lubatud piires julgeolekukontrolli ning viib läbi perioodilisi taustauuringuid;g) taotleja tagab, et tema asjaomased töötajad osalevad aktiivselt turvateadlikkuse parandamise programmides.2. Kui ühenduses või Šveitsis asutatud taotlejal on rahvusvaheliste konventsioonide alusel välja antud rahvusvaheliselt tunnustatud turvalisus- ja/või julgeolekusertifikaat, ühenduse õigusaktide alusel välja antud Euroopa turvalisus- ja/või julgeolekusertifikaat, Rahvusvahelise Standardiorganisatsiooni rahvusvaheline standard, Euroopa standardiorganisatsioonide Euroopa standard või mõni muu tunnustatud sertifikaat, loetakse lõikes 1 osutatud kriteeriumid täidetuks niivõrd, kuivõrd nende sertifikaatide väljaandmise tingimused on samaväärsed käesolevas lisas sätestatud kriteeriumitega või vastavad nendele.II JAOTISVOLITATUD ETTEVÕTJATELE TEHTAVAD HÕLBUSTUSEDArtikkel 6Toll teeb volitatud ettevõtjatele järgmisi hõlbustusi:- kui julgeoleku ja turvalisusega seotud riskianalüüsi tulemusel on otsustatud kaupa füüsiliselt kontrollida, võib toll teavitada sellest volitatud ettevõtjat juba enne kauba saabumist nende tolliterritooriumile või kauba väljumist nende tolliterritooriumilt, tingimusel et selline teavitamine ei takista kontrolli tegemist; siiski võib toll kaupa füüsiliselt kontrollida ka ilma volitatud ettevõtjat eelnevalt teavitamata;- volitatud ettevõtja võib esitada sisenemise ja väljumise ülddeklaratsiooni komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) [1] lisas 30a ette nähtud piiratud teabenõuete alusel; siiski saab volitatud ettevõtja suhtes, kes on vedaja, ekspediitor või tolliagent, teabenõudeid piirata ainult siis, kui ta tegutseb kauba importimisel või eksportimisel teise volitatud ettevõtja nimel;- volitatud ettevõtja suhtes viiakse läbi vähem füüsilisi ja dokumendikontrolle kui teiste ettevõtjate suhtes; siiski võib toll kindla ohu arvesse võtmiseks või mujal kui tollieeskirjades sätestatud kontrollikohustuste järgimiseks teisiti otsustada;- juhul kui toll otsustab kontrollida kaubasaadetist, mille kohta on esitanud sisenemise või väljumise ülddeklaratsiooni volitatud ettevõtja, tehakse seda eelisjärjekorras; peale selle võib nimetatud kontrolli teha volitatud ettevõtja taotlusel ja tolli nõusolekul mujal kui kohas, kus toll tavaliselt kontrolli läbi viib.III JAOTISVOLITATUD ETTEVÕTJA STAATUSE PEATAMINE JA TÜHISTAMINEArtikkel 7Staatuse peatamine1. Staatuse andnud toll peatab volitatud ettevõtja staatuse järgmistel juhtudel:a) tuvastatakse, et volitatud ettevõtja ei täida staatuse andmise tingimusi või kriteeriume;b) tollil on piisavalt alust arvata, et volitatud ettevõtja on toime pannud teo, mis annab alust kriminaalmenetluse alustamiseks ja mis on seotud tollieeskirjade rikkumisega;c) volitatud ettevõtja taotleb seda ajutise võimetuse tõttu täita staatuse andmise tingimusi või kriteeriume.2. Lõike 1 punktis b osutatud juhtudel võib toll otsustada mitte peatada volitatud ettevõtja staatust, kui ta peab rikkumist tolliga seotud toimingute arvu või mahtu arvestades vähetähtsaks ja ei teki kahtlust volitatud ettevõtja heausksuse suhtes.3. Staatuse peatamine jõustub kohe, juhul kui ohu olemusest või tasemest lähtuvalt on seda vaja kodanike turvalisuse ja julgeoleku, rahva tervise või keskkonna kaitseks.4. Staatuse peatamine ei mõjuta tolliprotseduure, mis algatati enne staatuse peatamise kuupäeva ning mis ei ole veel lõpuni viidud.5. Lepinguosalised määravad perioodi, mille kestel staatus on peatatud, viisil, mis võimaldab ettevõtjal võtta vajalikke meetmeid olukorra parandamiseks.6. Kui asjaomane ettevõtja on võtnud tolli nõuetele vastavad meetmed, mille tulemusel ta täidab volitatud ettevõtja staatuse andmise tingimusi ja kriteeriume, lõpetab toll staatuse peatamise.Artikkel 8Staatuse tühistamine1. Staatuse andnud toll tühistab volitatud ettevõtja staatuse järgmistel juhtudel:a) volitatud ettevõtja poolt tollieeskirjade rikkumisega seotud raskete rikkumiste korral, mille korral edasikaebamisõiguse võimalused on ammendatud;b) volitatud ettevõtja ei võta artikli 7 lõikes 5 osutatud staatuse peatamise perioodi jooksul vajalikke meetmeid;c) volitatud ettevõtja taotlusel.2. Punktis a osutatud juhtudel võib toll otsustada volitatud ettevõtja staatust mitte tühistada, kui ta peab rikkumisi tolliga seotud toimingute arvu või mahtu arvestades vähetähtsaks ja ei teki kahtlust volitatud ettevõtja heausksuse suhtes.3. Tühistamine jõustub järgmisel päeval pärast sellest teatamist.IV JAOTISTEABEVAHETUSArtikkel 9Komisjon ja Šveitsi pädev asutus vahetavad turvalisuse eesmärgil korrapäraselt teavet volitatud ettevõtjate kohta, esitades järgmised andmed:a) ettevõtja tunnusnumber (TIN – Trader Identification Number) formaadis, mis on kooskõlas EORI (Economic Operator Registration and Identification) normidega;b) volitatud ettevõtja nimi ja aadress;c) selle dokumendi number, millega volitatud ettevõtja staatus anti;d) kehtiv staatus (kehtiv, peatatud, tühistatud);e) staatuse muutmise perioodid;f) kuupäev, millal sertifikaat jõustub;g) sertifikaadi välja andnud asutuse nimi.[1] EÜT L 253, 11.10.1993, lk 1.--------------------------------------------------III LISAVAHEKOHUS1. Kui lepinguosalised ei otsusta teisiti, moodustatakse vaidluse esitamise korral kolmeliikmeline vahekohus.2. Kumbki lepinguosaline nimetab kolmekümne päeva jooksul ühe vahekohtuniku.3. Kaks määratud vahekohtunikku nimetavad ühisel kokkuleppel vahekohtu esimehe, kes ei ole lepinguosalise kodanik. Kui vahekohtunikud ei jõua kahe kuu jooksul pärast nende nimetamist kokkuleppele, valivad nad vahekohtu esimehe ühiskomitee valitud seitsme kandidaadi hulgast. Ühiskomitee koostab kandidaatide nimekirja ja uuendab seda kooskõlas oma töökorraga.4. Kui lepinguosalised ei otsusta teisiti, kinnitab vahekohus oma menetluskorra ise. Vahekohus teeb otsused lihthäälteenamusega.--------------------------------------------------

Summary:
ELi ja Šveitsi vaheline leping, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid
ELi ja Šveitsi vaheline leping, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid
 
KOKKUVÕTE:
Euroopa Ühenduse ja Šveitsi vaheline leping, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid
ELi ja Šveitsi ühiskomitee otsus nr 1/2013, millega muudetakse Euroopa Ühenduse ja Šveitsi vahel sõlmitud lepingu (mis käsitleb kaubaveoga seotud kontrolli ja formaalsuste lihtsustamist ning tolli turvameetmeid) I ja II lisa
ELi ja Šveitsi ühiskomitee otsus nr 1/2021, millega muudetakse Euroopa Ühenduse ja Šveitsi Konföderatsiooni vahelise lepingu, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid, III peatükki ning I ja II lisa
MIS ON LEPINGU JA OTSUSTE EESMÄRK?
2009. aasta lepingu eesmärk on lihtsustada tollikontrolli ja formaalsusi. See hõlmab järgmist:Šveitsi ja Euroopa Liidu (EL) vahelist piiri ületavad kaubad;tolli turvameetmed, mida kohaldatakse kolmandatest riikidest saabuvate või sinna veetavate kaupade suhtes. Otsusega nr 1/2013 muudetakse lepingut, et viia see vastavusse ELi hilisemate tolli turvameetmetega, et tagada sama tolli turvalisuse tase ELis ja Šveitsis. Otsusega nr 1/2021 muudetakse 2009. aasta lepingus (III peatükk ning I ja II lisa) sätestatud tolli turvameetmeid, et võtta eelkõige arvesse uusi tolli turvameetmeid, mis kehtestati Euroopa Komisjoni rakendusaktiga – otsusega (EL) 2019/2151.
PÕHIPUNKTID
Käesolevat lepingut kohaldatakse ELi ja Šveitsi tolliterritooriumi ning Šveitsi tolliterritooriumi tollivabade piirkondade suhtes, ning Liechtensteini tolliterritooriumi suhtes, kuni see on tolliliidulepingu kaudu Šveitsiga seotud.
EL ja Šveits on kokku leppinud järgmises.Lepinguosalised võtavad meetmeid, etkontrollid ja formaalsused toimuksid võimalikult kiiresti ning võimaluse korral samas kohas;kontrolli tehakse pisteliselt, välja arvatud põhjendatud asjaoludel, sealjuures mitte igat saadetist moodustavate kaupade arvu, vaid piiripunkti läbivate saadetiste arvu alusel. Nad paigutavad tolliasutused nii, et võtta arvesse ettevõtjate vajadusi. Nad delegeerivad asjaomastele teenistustele volitused kontrollida dokumentide kehtivust ja kaupade samasust. Lepinguosalised tunnustavad üksteise teostatud kontrolle ja koostatud dokumente. Nad tagavad, et kui liiklustihedus seda võimaldab, on piiripunktid avatud nii, et:piiriületamine oleks võimalik 24 tundi ööpäevas ning kõiki veetavate kaupade kontrolle ja formaalsusi saaks teostada tollitransiidi protseduuri alusel;tollitransiidi protseduurile mittesuunatud kaupade kontrolli ja formaalsusi saab katkestamatult teostada esmaspäevast reedeni kümme tundi ning laupäeval kuus tundi, välja arvatud riigipühadel. Nad loovad kõigis piiripunktides, kus see on tehniliselt võimalik ja kui liiklustihedus seda nõuab, kiired läbipääsurajad tollitransiidi protseduurile suunatud kaupadele. Nad teevad koostööd riiklikul, piirkondlikul ja kohalikul tasandil kummalgi pool piiri kontrolli ja formaalsusi teostavate asutuste ja teenistuste vahel. Nad teatavad üksteisele kavandatavatest uutest kontrollimeetmest ja formaalsustest. Nad võtavad asjakohased meetmed, et vältida kontrollis liigset ooteaega. Nad pakuvad üksteisele ühe lepinguosalise taotlusel või omal algatusel igasugust nende käsutuses olevat teavet kaubavahetuse sujuvaks toimimiseks.Lepinguga luuakse järgmised haldusorganid.Ühiskomitee, kesteeb otsuseid ühisel kokkuleppel;tuleb kokku vähemalt kord aastas;vastutab lepingu haldamise ja selle nõuetekohase rakendamise tagamise eest;annab soovitusi ja võtab vastu otsuseid;jälgib lepingu sätteid tolli turvameetmete kohta (III peatükk) ja asjakohaste lisade sätteid ning vajaduse korral muudab neid;püüab vastastikuse kokkuleppe teel lahendada kõik ELi ja Šveitsi vahelised käesoleva lepingu tõlgendamist ja kohaldamist puudutavad vaidlused. Kooskõlastusrühmad, kes käsitlevad praktilisi, tehnilisi ja korralduslikke küsimusi.Õiguse arengut käsitlevad sätted nõuavad, etkui EL koostab uue õigusakti III peatükiga reguleeritud valdkonnas, küsib ta Šveitsi ekspertide mitteametlikku arvamust, samamoodi nagu Šveits küsib ELi liikmesriikide ekspertide arvamust; komisjon saadaks õigusakti eelnõu koopia ka Šveitsile; ühe lepinguosalise taotlusel toimuks esialgne seisukohtade vahetus; III peatüki muudatuse kohta seoses ühenduse õiguse arenguga selles peatükis käsitletavas valdkonnas tehakse otsus võimalikult varajases etapis, et muudatusi oleks võimalik jõustada samal ajal.EL võimaldab Šveitsi ekspertidel osaleda vaatlejana tolliseadustiku komitee koosolekutel, kui arutlusel on III peatüki küsimused.
EL ja Šveits kinnitavad, et leping, mille üks neist sõlmib kolmanda riigiga III peatükis käsitletavas valdkonnas, ei tekita kohustusi teisele lepinguosalisele, välja arvatud ühiskomitee asjaomase otsuse korral.
Käesolev lepingei välista impordi-, ekspordi- ja transiidikeelde või -piiranguid, mis on õigustatud kõlbluse, avaliku korra, julgeoleku või tervishoiu või tulenevad vajadusest kaitsta rahvuslikku rikkust või tööstus- ja kaubandusomandit; ei laiene laeva- ja lennutranspordivahenditega seotud kontrollidele ja formaalsustele, kuid seda kohaldatakse siiski neil veetavate sõidukite ja kaupade suhtes.III lisas sätestatakse üksikasjalikult vahekohtumenetlus.
Otsusega nr 1/2013 tehti esialgseid muudatusi lepingu I ja II lisas.
ELi ja Šveitsi ühiskomitee otsusega nr 1/2021 asendati lepingu III peatüki (tolli turvameetmed) artiklid 9–14 ning I ja II lisa.
EL ja Šveitstagavad oma välispiiril sama turvalisuse ja ohutuse taseme, kohaldades kolmandatest riikidest saabuva või sinna veetava kauba suhtes samaväärseid tolli julgeoleku- ja turvameetmeid; ei kohalda neid tolli turvameetmeid kahe lepinguosalise tolliterritooriumide vahel toimuva kaubaveo suhtes; kooskõlastavad enne lepingu sõlmimist kolmanda riigiga selle eelnevalt omavahel, et tagada selle järjepidevus 2009. aasta lepingu kohaldamisega.Sisenemise ja väljumise ülddeklaratsioonidon nõutavad kolmandast riigist toodud ja sinna viidava kauba kohta, välja arvatud meritsi või õhuteed pidi toimuvate transiitvedude korral; tuleb esitada enne kauba toomist kummagi lepingupoole tolliterritooriumile või enne selle väljumist kõnealuselt territooriumilt; esitab vedaja, importija või kauba esitaja (sisenemise ülddeklaratsioonid) või muu ELi ja Šveitsi poolt kindlaksmääratud isik (väljumise ülddeklaratsioon).I lisas esitatakse sisenemise ja väljumise ülddeklaratsioonide üksikasjalikud andmed. Need hõlmavad järgmist:kasutatud elektrooniline impordikontrollisüsteem 2 (ICS2); deklaratsioonide vormid ja andmed; erandid, mille korral ei ole ülddeklaratsiooni vaja esitada; ülddeklaratsioonide esitamise koht ja tähtajad; elektrooniliste süsteemide tehniline kord; impordikontrollisüsteemi rahastamise kord.Iga lepinguosaline määrab kindlaks volitatud ettevõtjad oma jurisdiktsioonis. Šveitsi puhul hõlmab see Samnauni ja Sampuoiri tollivabu piirkondi. Volitatud ettevõtjadsaavad kasutada hõlbustatud tolli turvakontrolli; on tunnustatud teise lepinguosalise poolt, eelkõige kolmandate riikidega sõlmitud lepingute rakendamisel.II lisas on sätestatudvolitatud ettevõtja staatuse andmise kriteeriumid ja selle taotlemise tingimused; tehtavate hõlbustuste liik (st volitatud ettevõtjate suhtes tehakse vähem füüsilisi ja dokumendipõhiseid turvakontrolle kui teiste ettevõtjate suhtes); selle staatuse peatamise, kehtetuks tunnistamise ja tühistamise eeskirjad; ELi ja Šveitsi vahelise volitatud ettevõtjaid käsitleva teabevahetuse kord.Julgeoleku ja turvalisusega seotud tollikontrollpõhineb peamiselt elektrooniliste andmetöötlusvahendite abil tehtud riskianalüüsidel, mille eesmärk on määrata kindlaks ja hinnata riske ning arendada vastumeetmeid; tehakse ühtses riskijuhtimise raamistikus, mida kasutatakse ka riskidega seotud teabe vahetamiseks, millele kohaldatakse ametisaladuse ja isikuandmete kaitse eeskirju.2021. aasta märtsis võeti vastu Euroopa Majanduspiirkonna ühiskomitee otsus nr 130/2021. Otsusmuudab Euroopa Majanduspiirkonna lepingu protokolli nr 10, mis käsitleb kontrolli ja formaalsuste lihtsustamist, et võimaldada Norral liituda ELi tollikontrollisüsteemiga ICS2 sisuliselt Šveitsiga samadel tingimustel; võtab arvesse komisjoni rakendusotsust (EL) 2019/2151, millega kehtestatakse elektrooniliste tollisüsteemide väljaarendamise ja kasutuselevõtmise tööprogramm; ei kehti Islandi ja Liechtensteini kohta, kuid võib edaspidi kehtida.
JÕUSTUMISE KUUPÄEV
Leping jõustus 1. juulil 2009. Otsus nr 1/2013 jõustus 7. juunil 2013. Otsus nr 1/2021 jõustus 15. märtsil 2021.
TAUST
ICS2 aitab juhtida tollikontrolli piiril ja toetab ELi tolli saabumiseelset ohutus- ja turvaprogrammi. See võimaldab tolliametnikel ühise teabe alusel paremini riske hinnata, kaitstes ELi ja selle kodanikke ohtliku või ebaseadusliku impordi eest.
ELi-Šveitsi ühiskomitee 12. märtsi 2021. aasta otsus ja EMP ühiskomitee 15. märtsi 2021. aasta otsus tagavad, et Šveitsis ja Norras kohaldatakse samu ohutus- ja turvameetmeid nagu ELis. Selle tulemusel ei ole nende kahe riigi ja ELi vahelises kaubavahetuses vaja sisenemise ega väljumise ülddeklaratsioone.
LisateaveUued tollilepingud Šveitsi ja Norraga (Euroopa Komisjon) Impordikontrollisüsteem 2 (ICS2) (Euroopa Komisjon)
PÕHIDOKUMENDID
Euroopa Ühenduse ja Šveitsi Konföderatsiooni vaheline leping, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid (ELT L 199, 31.7.2009, lk 24–42)
Lepingu hilisemad muudatused on algdokumenti lisatud. Käesoleval konsolideeritud versioonil on üksnes dokumenteeriv väärtus.
ELi-Šveitsi ühiskomitee 6. juuni 2013. aasta otsus nr 1/2013, millega muudetakse Euroopa Ühenduse ja Šveitsi Konföderatsiooni vahel sõlmitud lepingu (mis käsitleb kaubaveoga seotud kontrolli ja formaalsuste lihtsustamist ning tolli turvameetmeid) I ja II lisa (2013/330/EL) (ELT L 175, 27.6.2013, lk 73–75)
ELi-Šveitsi ühiskomitee 12. märtsi 2021. aasta otsus nr 1/2021, millega muudetakse Euroopa Ühenduse ja Šveitsi Konföderatsiooni vahelise lepingu, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid, III peatükki ning I ja II lisa [2021/714] (ELT L 152, 3.5.2021, lk 1–32)
SEONDUVAD DOKUMENDID
EMP ühiskomitee 15. märtsi 2021. aasta otsus nr 130/2021, millega muudetakse EMP lepingu protokolli nr 10, mis käsitleb kaubaveoga seotud kontrolli ja formaalsuste lihtsustamist ning tolli turvameetmeid [2021/1039] (ELT L 226, 25.6.2021, lk 41–72)
Komisjoni 13. detsembri 2019. aasta rakendusotsus (EL) 2019/2151, millega kehtestatakse liidu tolliseadustikus sätestatud elektrooniliste süsteemide väljaarendamise ja kasutuselevõtmise tööprogramm (ELT L 325, 16.12.2019, lk 168–182)
Euroopa Majanduspiirkonna leping – Lõppakt – Ühisdeklaratsioonid – Euroopa Ühenduse liikmesriikide ja EFTA riikide valitsuste deklaratsioonid – Kokkulepped – Kooskõlastatud protokoll – Euroopa Majanduspiirkonna lepingu ühe või mitme osalise deklaratsioonid (EÜT L 1, 3.1.1994, lk 3–522)
Vt konsolideeritud versioon.
Viimati muudetud: 08.12.2021